
Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"
Izdoti saskaņā ar Būvniecības likuma 
5. panta pirmās daļas 2. punktu un otrās daļas 
5., 7. un 10. punktu un 14.1 panta ceturto daļu
· 1. Izdarīt Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi" (Latvijas Vēstnesis, 2017, 111. nr.; 2018, 128., 191. nr.; 2019, 235. nr.; 2021, 77., 236. nr.; 2022, 123. nr.; 2024, 211. nr.; 2025, 107. nr.) šādus grozījumus:
· 1.1. izteikt 146. punktu šādā redakcijā:
· "146. Pirms inženierbūves pieņemšanas ekspluatācijā ierosināšanas veic inženierbūvē esošās telpas uzmērīšanu (ja šī telpa nav kadastrāli uzmērīta vai veikta šīs telpas pārbūve, izņemot Būvniecības likuma 14. panta 1.4 daļā noteiktajā vienotā būves reģistrācijas procesā) un inženierbūves izpildmērījumu, izņemot šādus gadījumus:
· 146.1. inženierbūves atjaunošanas, konservācijas vai restaurācijas gadījumā;
· 146.2. nojaukšanas gadījumā, ja nav veikta līnijveida inženierbūves nojaukšana;
· 146.3. sezonas inženierbūves novietošanas vai ierīkošanas gadījumā;
· 146.4. atsevišķu labiekārtojuma elementu, stacionāra reklāmas, informācijas stenda vai avota kaptāžas jaunas būvniecības vai pārbūves gadījumā ārpus pilsētas teritorijas.";
· 1.2. izteikt 159. punktu šādā redakcijā:
· "159. Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc pirmās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā paskaidrojuma rakstu un šo noteikumu 146. punktā minētajos gadījumos – izpildmērījuma plānu.  Šā punkta prasību nepiemēro Būvniecības likuma 14. panta 1.4 daļā noteiktajā vienotā būves reģistrācijas procesā.";
· 1.3. izteikt 163.5. apakšpunktu šādā redakcijā:
· "163.5. ēkas vai tās telpu grupas kadastrālās uzmērīšanas lietu, ja vienlaikus ar inženierbūvi ekspluatācijā tiek pieņemta ēka vai tās telpu grupa. Šā apakšpunkta prasību nepiemēro Būvniecības likuma 14. panta 1.4 daļā noteiktajā vienotā būves reģistrācijas procesā;";
· 1.4. izteikt 183. punktu šādā redakcijā:
· "183. Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc otrās vai trešās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā aktu par inženierbūves pieņemšanu ekspluatācijā un šo noteikumu 146. punktā minētajos gadījumos – izpildmērījuma plānu, stāvu plānu un telpu grupas plānu.  Šā punkta prasību nepiemēro Būvniecības likuma 14. panta 1.4 daļā noteiktajā vienotā būves reģistrācijas procesā."
· 2. Noteikumi stājas spēkā 2026. gada 1. janvārī.

